Laipni lūgts skaistajā Akapulko!
Jā, šī vieta ir baiga.
Kāpēc te esam?
Bērnībā šis bija mans spēļlaukums.
Mēs ar Memo vienmēr nācām šurp.
Mēs bieži saķērām… Kāds bija nosaukums?
-Stingumkrampjus? -Asarus.
Un vēlāk savā stāstā es izmantošu šo ostu kā metaforu.
Kā metaforu. Aizraujoši.
Jā, vai ne? Laba metafora man ir kā kaķim baldriāns.
Tātad Valentīna dienas vakarā pēc tikšanās ar Izabellu es pārnācu mājās.
Tas, ka Robertas vēstules bija uz galda,
varēja nozīmēt tikai vienu.
Mamma bija atradusi vēstules un atklājusi māsas noslēpumu.
Neko nesaki,
tikai paklausies!
Zinu, ka esi bēdīga,
bet viss būs labi.
Esmu ar tevi.
Es tevi mīlu.
Es tevi arī mīlu.
Kas te notiek?
Kur Sāra?
Pieņemu, ka pie tavas "bijušās draudzenes" Robertas.
Mamm, es varu paskaidrot.
Neuztraucies!
Tava māsa jau visu paskaidroja.
Pateica arī, ka mani neieredz,
jo gribēt, lai bērni būtu perfekti, acīmredzot ir slikti.
Bet ko tu pateici viņai?
Mums par to ir jāizrunājas kā ģimenei.
Es viņai teicu tieši to pašu.
Klusi. Mazliet stomīdamies.
Drīzāk padomāju.
Tu par mani to varbūt nezini, bet man nepatīk strīdi.
-Atvaino! -Man Sārai nav nekā, ko teikt,
kamēr viņa nav atvainojusies.
Viņa domā, ka var dusmās uzsprāgt un aiziet?
Nē.
Kad viņa atgriezīsies,
redzēs, ka esmu atbrīvojusies no visa,
kas viņu novedis pie tāda dzīvesveida.
Mamm, tas nav dzīvesveids.
Šim atskaņotājam jāpazūd.
Kas zina,
kādu bezdievīgu mūziku viņa klausās.
Jā! Laba doma.
Ei, vai tavs atskaņotājs tikko nesalūza?
Zini ko…
Šķiet, tā varētu būt.
Ei, tam te nav jābūt.
Paldies.
Atvaino!
Ko tu…
Vai tu neesi Maksimo māsa?
Pag… Vai tu gulēji te?
Čau!
Maksimo, neesi ko pazaudējis? Piemēram, māsu.
Sāra!
Kā tu iekļuvi kūrortā?
Es gaidīju, līdz sargs aizgāja uz tualeti,
un tad ienācu.
Giljermo mazais pūslis atkal uzdarbojas.
Mamma izstāstīja, kas noticis. Man žēl.
Mums par to jāizrunājas kā ģimenei.
Man mammai nav nekā, ko teikt, kamēr viņa nav atvainojusies.
Nezinu, ko darīšu,
bet mājās es neiešu.
Mana māsa ar mammu sastrīdējās,
un es iedomājos…
Viņa jau prasīja. Tu zini, ka viņa nevar te palikt.
Hulija, lūdzu!
Viņai nav, kur iet.
Viņai nav darba, nav naudas un ir tikai 16 gadi.
Gandrīz 17.
Labi. Jā. Daži numuriņi ziemeļu spārnā ir tukši,
bet rīt tos sāks remontēt.
Viņa te var palikt vienu nakti. Maksimums.
Esmu Maksimo. Un paldies. Tu esi vislabākā.
Ei!
Tev paveicās…
Šodien vienīgais pieejamais ir luksusa numuriņš.
Paldies. Bet man nekā daudz nevajag.
Tas ir ārprāts, kā kapitālisms cenšas pārliecināt,
ka mums vajag ekstravagantas lietas.
Mana nostāja vienmēr ir bijusi vienāda…
Ak kungs!
Biju noraizējies par savu ģimeni,
bet zināju, ka ir viens cilvēks, kurš mani vienmēr spēj uzmundrināt.
Priecīgu 30. gadadienu, Nellija kungs un kundze!
Lai jūsu dienas ir prieka pilnas. Esmu par jums aizkustināts.
Nu labi. Varbūt ne vienmēr.
Kas lēcies?
Es tik ļoti ilgojos pēc Lorēnas, ka sirds sāp.
Pagājis tik ilgs laiks, ka sāku aizmirst viņas seju.
Tu atvadījies no Lorēnas vakar.
Zinu, bet ir sajūta, ka aizvakar.
Ak dievs! Paskaties!
Ugo Sančess ir te, pilsētā?
Mans mīļākais futbolists!
Tas ir tik forši!
Iedomājies - ja varētu viņu satikt!
Memo, es neļaušu tev Lorēnas dēļ palikt nomāktam.
Mani tu esi uzmundrinājis nez cik reižu.
Šovakar es būšu tavs Memo.
-Tu būsi mans es? -Jā!
Es darīšu visu to, ko dari tu, kad esmu nomākts.
Piemēram, teiksi: "Tu vari visu. Tu esi Maksimo Galjardo."
Tieši tā! Tikai izmantošu tavu vārdu, nevis savējo.
Cik gudra pielāgošanās!
Nu, ko mēs darīsim?
Mēs satiksim Ugo Sančesu.
Ik reizi, kad viņš ir te, viņš iet uz La Costera klubu Beach Baby.
Tāpēc šovakar mēs dosimies turp.
Puišu vakars.
Puišu vakars!
Bet man šovakar bija paredzēts kaut kas ar Izabellu.
Puišu vakars plus Izabella.
Čad, kā varu palīdzēt?
Atvainojiet, ka pārtraucu, bet man jālūdz diezgan komplicēts pakalpojums.
Dievs, kāpēc Tu mani sodi?
Protams. Ko tev vajag?
Es mūsu kāzām biju sarunājis savu iecienīto dīdžeju,
bet viņš nupat atteica.
Tāpēc Hulija sarunāja salsas grupu, bet es neprotu dejot salsu.
Tāpēc…
Nu, varbūt…
Es droši vien palūgtu Beto.
Jā, tas ir jocīgi, jo es tikko palūdzu Beto un viņš ieteica palūgt jums.
-Tas ir jocīgi. -Jā.
-Varbūt palūdz Ektoram! -Es palūdzu. Arī viņš teica - jūs.
Vai palūdzi…
Visi teica, ka esat labākais dejotājs Las Colinas.
Dievs, kāpēc Tu mani tā sodi?
Pasniegšu tev vienu nodarbību šovakar.
Pirms tam gribu, lai tu nomazgā manu mašīnu.
Esmu redzējis Karatē bērnu. Vai tā…
Vai tā es iemācīšos dejas kustības?
Nē, tā tu panāksi, ka mana mašīna ir tīra.
Par brīvu es to nedarīšu.
Sveika, mamm!
Tikai atnācu pārģērbties. Uz vakariņām nebūšu mā…
Mamm, ko tu esi izdarījusi? Tādā telpā iet mūķenes, lai skumtu.
Labi.
Kad Sāra atgriezīsies,
gribu, lai viņa tikai lūgtu piedošanu Jēzum.
Tas nav Jēzus. Tas ir Berijs Gibs no Bee Gees.
To pārdeva pie baznīcas. Es pieņēmu…
Es izsūdzēju savus tumšākos noslēpumus Bee Gees?
Es te nespēju atrasties. Nav sajūtas, ka tā būtu Sāras istaba.
Man lūst sirds.
Pārcentāmies?
Kaut mēs nebūtu izmetuši viņas mantas!
Vispār es neko neizmetu.
Saliku kastēs savā dzīvoklī. Katram gadījumam.
Nopietni? Tad varam iekārtot istabu tieši tā, kā bija?
Paldies!
Tā. Darīsim to ātri! Droši vien viņa drīz būs atpakaļ.
Paldies!
Nabaga Sāra. Viņai noteikti iet šausmīgi bez mammas.
Hjūgo, 1980. gados
nakts dzīve Akapulko bija nepārspējama.
Bagātie un slavenie brauca šurp no Mehiko, lai ballētos visu nedēļas nogali.
Man nebija ne jausmas, vai tiksim iekšā,
bet vajadzēja uzmundrināt Memo, tāpēc bija jāmēģina.
Paldies, ka uzaicinājāt.
Tiešām ceru, ka ieraudzīsim to futbolistu, kurš man ir gluži vienaldzīgs.
Man viņa patīk. Smieklīga.
Jūs abi ne.
Bet esam kopā ar viņu.
Vienalga. Jūs iekšā netiksiet.
Tas ir bezcerīgi. Varbūt mums jāiet prom.
Rīt mums būs gara diena Las Colinas.
Pag, jūs strādājat Las Colinas?
Nākamreiz sāciet ar to!
Pagaidi! Tā nu gan nenotika.
Nē, Hjūgo, notika gan.
Izrādās, ka, strādājot Las Colinas,
bijām piederīgi pie augstākā līmeņa apkalpotājiem.
Mēs visi cits par citu rūpējāmies.
Zini klubos tos kretīnus,
kas vienmēr iet rindai garām
un domā, ka ir labāki par pārējiem?
Šovakar tie kretīni bijām mēs!
Apskatījos visur. No Ugo Sančesa nav ne vēsts.
Nekas. Vēl ir agrs. Mēs parūpēsimies, lai labi pavadi laiku, Memo.
Paņemsim kādu dzērienu un gaidīsim!
Pagaidi! Gribu kaut ko izmēģināt.
Čau! Mēs strādājam Las Colinas.
Las Colinas? Visi, kas tur strādā, ir mūsu draugi.
Šonakt dzersiet par brīvu.
Viens, div', trīs.
-Viens, div', trīs. -Lēnāk!
Viens, div', trīs. Viens, div', trīs.
-Viens, div', trīs. Čad! -Man sāp.
Tas ir ļoti viegli.
-Viens, div', trīs. -Tā jau es daru. Viens, div', trīs.
Tev jāatbrīvojas.
Es cenšos, bet jūs mani biedējat.
Tava problēma ir tā, ka tu nevadi. Tu seko.
Es sekoju, jo nezinu, kur eju.
Tu seko, jo esi nedrošs.
Tev jābūt pārliecinātākam par saviem soļiem, par sevi.
Esi vadītājs!
Labprāt vadītu, tikai man vajag, lai kāds man ir priekšā un parāda, kā.
To sauc par sekošanu.
Mēģināsim vēlreiz!
Ak vai!
Cik lieliska nakts!
Liels paldies, draugi.
Vai nevajadzētu iet mājās?
Mājās? Nē. Mums jāgaida Ugo Sančess.
Kas tas par troksni?
Nezinu, bet…
izklausās, it kā nāktu no…
nākotnes.
It kā pēc daudziem gadiem
kāds par šo brīdi stāstītu,
bet viņa netaktiskais māsasdēls nebūtu izslēdzis telefonam skaņu.
Labi, sapratu. Piedod!
Sveika, mamm!
Sveiks! Tu aizmirsi man uzrakstīt, kad nolaidies.
Atvaino! Tēvocis Maksimo man stāstīja
par laiku, kad tu briesmīgi sastrīdējies ar manu abuela
un pavadīji lielisku dienu kūrortā.
Tavs tēvocis nekad neizstāsta pareizi.
Ei! Dažreiz es izstāstu pareizi.
Jā, kūrortā gāja labi, bet man arī daudz kas bija jāpārdomā.
Patiesībā par kādu gadījumu kūrortā es nevienam neesmu stāstījusi.
Redzi, man pa galvu malās strīds ar mammu.
Viņa man bija jautājusi, kā varu būt droša, ka man nepatīk puiši,
ja neesmu izmēģinājusi.
Vai viņai bija taisnība? Vai tā bija tikai tāda fāze
un iepazīšanās ar īsto puisi mani no tās izsistu?
Tad es nolēmu: ja nu ir kāda vieta, kur iepazīties ar puisi,
tas ir tur - Las Colinas.
Čau, seksīgais zaķi!
-Pretīgi! -Pretīgi!
Man žēl, ka tev tas bija jāredz. Vīrieši var būt riebīgi.
Var gan. Izņēmumu vēl neesmu atradusi.
Ļauj stādīties priekšā!
Esmu Daniels.
Zvana klients. Tūlīt būšu atpakaļ.
Nē! Ei!
Pilnīgi neuzticama stāstniece.
Vienalga. Atpakaļ klubā…
Varbūt ejam atpakaļ uz restorānu paēst vakariņas?
Jā! Un varbūt es varētu pa restorāna telefonu piezvanīt Lorēnai.
Viņa noteikti vēl neguļ.
Nē! Man tev jāpalīdz, atceries?
Tad man nevajag zvanīt Lorēnai, lai tu man varētu palīdzēt
justies labāk, kad ilgojos pēc Lorēnas?
Tieši tā! Esmu tavs Memo.
Jā, bet neesmu drošs, ka esi mans es pret mani tāpat, kā es būtu tavs es pret tevi.
Viss kārtībā, Maksimo?
Protams.
Tikai nedrīkstam padoties.
Jā, es padodos. Līdz rītam!
Tā, esmu atpakaļ. Pie kā es paliku?
Ei! Tu nedrīksti mani pārtraukt. Hjūgo grib dzirdēt manu stāstu.
Tu joko? Mana mamma ir flirtējusi ar puisi.
Es gribu zināt, kas notika.
Nodevējs.
Tātad mēs ar Danielu visu dienu pavadījām kopā.
Viņš bija gudrs, jautrs un vienisprātis ar mani par visu, kas man bija svarīgs.
Man liekas, ka nestrādājošām mammām arī jāsaņem atalgojums.
Jā.
Miroņu rītausmā viņi bēg no zombijiem,
bet īstais slepkava tajā filmā ir kapitālisms.
Jā!
Oposumi izskatās pēc sīkiem sātaniem, un man tie nepatīk.
Jā!
Jā. Viņam nepatika oposumi. Cik seksīgi!
Vienalga. Atpakaļ pie Čada.
Div', trīs.
Ei!
Viens, div', trīs. Viens, div', trīs.
Veikli!
-Jā! -Labi. Viens, div', trīs.
Griezies! Brīnišķīgi.
Viens, div', trīs. Labi!
-…div', trīs. Viens, div', trīs. -Jā.
Man izdodas.
Jā! Tev izdevās.
-Man izdevās. -Es jutu pārliecību tavos soļos.
-Tu biji vadītājs. -Es zināju. Es protu dejot salsu.
Pat ne tuvu, bet nu tu to dari ne tik šausmīgi.
Ne tik šausmīgi.
Tas man patīk.
Vārdu sakot, mans vakars ar Danielu turpinājās.
Tas bija kā romantiskā filmā.
Sāra, neesmu saticis nevienu tādu kā tu.
Tu esi pašpārliecināta,
jautra.
Tavas acis ir kā saulriets.
Sāra,
tu, bez šaubām,
esi visgudrākais cilvēks savā ģimenē.
-Tā viņš neteica. -Kā tu zini?
Kāpēc tev kaut kas jāpiedomā klāt?
Puse no tā, ko Hjūgo stāsti tu pats, ir meli.
Tātad tu atzīsti, ka puse no tā, ko stāstu, ir patiesība.
Ar to nu gan nebūtu jālepojas.
Vienalga. Kā jau teicu,
mēs skatījāmies dziļi viens otram acīs.
Un tad tas notika.
Tagad viss ir skaidrs.
Jā! Es jūtos tāpat.
Zinu, ka tikko iepazināmies
un citi teiks, ka esam traki,
bet man vienalga.
Ko?
Ko tu dari? Nē!
Saproti, tu tiešām esi vienreizīgs. Nopietni.
Un neuztver to nepareizi, bet…
es savā mūžā vairs negribu skūpstīt vīrieti.
Kā lai es to uztveru pareizi?
Pēkšņi es sapratu, kāpēc pamatskolā
es negribēju spēlēt mājas ar zēniem,
kāpēc visas manas draudzenes skatījās uz Džonu Travoltu,
bet es nespēju novērsties no Olīvijas Ņūtonas-Džonas.
Tik daudzi brīži, kad man likās - kaut kas ar mani nav kārtībā.
Nu viss bija skaidrs.
Beidzot es biju droša par to, kas esmu.
Jā. Svarīgākais brīdis tavā dzīvē.
Vienalga. Atpakaļ pie manis.
Tagad te ir tikai lūzeri. Vai nevaram iet mājās?
Nē! Ugo Sančess atnāks. Mums jābūt pacietīgiem.
Un kur? Parādi man šajā klubā kaut vienu lūzeri!
Sveiki, puiši!
Ektor!
Esmu pārsteigts, ka varat šo klubu atļauties.
Te ir visdārgākie dzērieni visā Akapulko.
Ja viņi zina, ka strādā Las Colinas, tad dod par brīvu.
Protams. Protams, ka es to zināju.
Un ko tu te dari?
Neko. Meklēju čiksas.
Vispār - vai varu atzīties?
Es cenšos kādu aizmirst.
Kādu, kura salauza man sirdi.
Zinu, ka es ļoti izrādos, bet dziļi sirdī
esmu tikai nabaga dvēsele, kas grib mīlēt un tikt mīlēta.
-Atvaino! Te ir skaļš. Ko? -Mēs nedzirdējām.
Neko.
Teicu, ka meklēju čiksas.
Šī nakts patiešām ir sagājusi dēlī. Vai varam iet?
Nē! Lūdzu, palieciet!
Visu dienu viens esmu ieslodzīts savā sīkajā kabinetā -
prom no saules un cilvēkiem.
Lūdzu… Palieciet! Esmu tik vientuļš.
-Ko? -Runā skaļāk!
Neko.
Palieciet! Ballīte tikai tagad sākas.
Šī dziesma ir superīga! Lūdzu, nāciet!
Piedodiet, ka šņaukājos. Sāp žoklis, un nekad neesmu juties tik dzīvs. Klau!
Nāciet pie manis jebkurā laikā! Prasiet, ko vajag. Tiešām.
Tāds ir čomu likums. Jo mēs esam čomi!
Kas mēs esam?
Čomi, protams.
Ei, jums patīk filmas? Varbūt mēs varētu nodibināt filmu klubu? Čomu filmu klubs!
Nesakiet nē!
Mums jānoskatās Ordinary People. Tā filma ir ļoti bēdīga.
Sveiki, D. P.
Tikai gribēju pateikties par vakardienas nodarbību.
Nav, par ko.
Un zināt ko? Jums taisnība. Es tiešām esmu ļāvis citiem mani vadīt.
Bet jūs man parādījāt, kā būt vadītājam.
Man prieks, ka to dzīves mācību esi apguvis.
Dzīves? Es runāju par dejošanu.
Ak dievs, tā ir dzīves mācība!
Piemēram, šeit, darbā, mana…
"Kūrorts" grib, lai viss būtu noteiktā veidā,
bet varbūt man mazliet jāpretojas tam, ko "kūrorts" grib.
Jā. "Kūrorts".
Esmu centies dabūt vairāk brīvā laika, lai apciemotu dēlu,
bet "kūrorts" neļauj.
Jūsu dēlam tā pietrūkst. Ceru, ka drīz viņu satiksiet.
Paldies, Čad. Arī es tā ceru.
-"Kūrorts" ir mana mamma. -Es zinu, Čad.
Jūs mani saprotat.
Maksimo, esmu tik noguris. Neticami, ka naktī vispār nebiju mājās.
Labā ziņa ir tā, ka šonakt Ugo Sančesam tur jābūt.
Puišu vakars!
-Puišu vakars. -Vai tu joprojām esi mans es?
Ja tā,
es tiešām varu būt īsts maita.
Sveiki!
Neticēsiet, kurš vakar atnāca uz La Marea.
Ugo Sančess.
Kad atstāju jūs klubā, aizgāju turp paēst, un viņš bija tur.
Tu nopietni?
Tātad, ja vakar mēs būtu gājuši prom, kā es gribēju,
es būtu varējis satikt Ugo Sančesu.
Kāds viņš bija? Jauks?
Jā, bet…
Kā tu tā varēji?
Gribēju tevi uzmundrināt.
Tu biji bēdīgs par Lorēnu…
Nu es vairs neesmu bēdīgs, Maksimo.
Nu esmu dusmīgs,
jo nesatiku Ugo Sančesu un nevarēju parunāt ar Lorēnu.
Un mums vajadzēja dejot ar to stulbo Ektoru.
Kāpēc neļāvi mums iet mājās?
Tāpēc, ka es nevaru iet mājās.
Es tur pat vairs nejūtos kā mājās.
Sāra ar mammu briesmīgi sastrīdējās. Sāra izvācās…
Mana ģimene brūk, un es to nespēju mainīt.
Kopš tēta aiziešanas mūžībā man ir bijusi sajūta:
"Tā, Maksimo! Nu tas ir tavs uzdevums - nosargāt ģimeni."
Seksistiski.
Bet mīļi.
Negribu iet mājās, jo tās man atgādina, ka izgāzos.
Nē, Maksimo. Kā tad tu izgāzies?
Tava mamma un māsa viena otru pārāk mīl, lai ar to viss beigtos.
Taisnība. Dažreiz kaut kam ir jāizjūk, lai pēc tam tas būtu stiprāks.
Tev tikai jāturpina viņas atbalstīt.
No šī jūs izkulsieties.
Galu galā, jūs varat visu.
Jūs esat Maksimo un Sāra, un Nora Galjardo.
Vai tu atkal esi mans Memo?
Tā ir lietu dabiskā kārtība.
Lai gan viņa ir ļoti laba Memo mācekle.
Paldies.
-Man žēl, ka tā arī nesatikām Ugo Sančesu. -Nekas.
Jūsu zināšanai viņš tiešām bija ļoti jauks. Patiesībā…
Man ir Ugo Sančesa autogrāfs?
Atvaino! Nepaņēmu tīru salveti.
To salveti viņš lietoja?
Es nobučoju Ugo Sančesu.
Un viņš garšo kā mole?
Posole.
Sveika, Hulija!
Sveika, Sāra! Kā iet?
Vai ir kāda iespēja man palikt vēl dažas dienas…
vai nedēļas…
šajā viesnīcā?
Tam nav jābūt luksusa numuram. Bet būtu labi ar vislielāko gultu.
Atvaino! Es jau teicu, ka šodien tās istabas sāks remontēt.
Esi pārliecināta?
Es varu gulēt jebkur. Esmu diezgan maza - derēs pat plaukts!
Klausies!
Es labprāt ļaušu tev izmantot reģistratūras telefonu,
ja gribi piezvanīt kādai draudzenei vai radiniekiem.
Tev, protams, nav man jāstāsta, kas noticis, bet…
ja tev ko vajag, esmu te.
Esmu lesbiete.
Šī ir pirmā reize, kad to pateicu.
Bet mana mamma to uzzināja.
-Un viņa domā, ka es nonākšu ellē… -Nē.
…un es nevaru iet atpakaļ, bet nezinu, ko darīt,
jo man bail to citiem pateikt. Bet kur es dzīvošu…
Sāra!
Tu vari palikt pie manis.
-Ko? -Jā.
Vari palikt manā dzīvoklī. Tik ilgi, cik vajag. Tiešām.
Esi droša?
Mamma man iemācīja, ka sievietēm citai cita vienmēr jāatbalsta.
Un tev nevajadzētu tagad būt vienai.
Es esmu ar tevi.
Ak dievs… Paldies.
Viss būs labi. Tici man!
Un man likās, ka tu kūrortā tikai uzdzīvoji.
Pat ja tu nezināji visu, kas notika…
tu tomēr izdarīji to, ko Memo teica.
Tu vienmēr mūs abas atbalstīji.
Tā. Tagad man būs jāsakliedz uz rajona advokātu.
Mīlu tevi, chaparrito.
-Es tevi arī mīlu, mamm. -Atā, Sarapē!
Atā!
Labi. Ejam!
Viss ir tā, kā Izabella man teica.
Dažreiz kaut kam ir jāizjūk, lai pēc tam tas būtu stiprāks.
Tas vien, ka tagad ir slikti, nenozīmē, ka nevar kļūt labāk.
Gluži kā… Vai esi gatavs metaforai?
Gluži kā šī osta.
Redzi, visa šī teritorija bija tāda kā tā, kur sākām.
Kad guvu panākumus, gribēju kaut ko dot atpakaļ.
Tu izveidoji šo?
Jā.
Pirmais, ko izdarīju, kad kļuvu bagāts.
Vairāk pastāstīšu laivā.
-Tas ir diezgan forši. -Jā.
Tātad - vai stāsta nākamā daļa būs par to, kā mamma atgriezās mājās?
Kaut tā būtu!
Es to vēl nezināju,
bet kāda daudz steidzamāka problēma man izmainīja visu.
Maksimo Galjardo! Kāds prieks tevi atkal satikt, mans skaistais draugs.
Ienāc uz brīdi manā kabinetā!
Man ir informācija, ko tu gribēsi dzirdēt.
Tulkojusi Inguna Puķīte